เรื่องร้องเรียน (เสนอแนะ,ร้องเรียน) วันที่ 2023-08-31 08:40:24 — แขวงบางจาก เขตพระโขนง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033778

ขอให้ปรับปรุงการให้บริการของเจ้าหน้าที่ หัวหน้าฝ่ายทะเบียนสำนักงานเขตพระโขนง แขวงบางจาก เขตพระโขนง กรุงเทพมหานคร  เนื่องจากวันที่ 25 สิงหาคม 2566  เวลาประมาณ 15.00  น. ผู้ร้องได้เดินทางไปยัง สำนักงานเขตพระโขนง เพื่อติดต่อสอบถาม และต้องการให้เจ้าหน้าที่ตรวจสอบเอกสารในการทำบัตรประจำตัวประชาชน โดยผู้ร้องได้ติดต่อไปยังหัวหน้าฝ่ายทะเบียนสำนักงานเขตพระโขนง เพศชาย (ทราบชื่อ แต่ไม่ทราบนามสกุลและไม่ทราบรูปพรรณสัณฐาน)  โดยเจ้าหน้าที่ดังกล่าว แจ้งกับผู้ร้องว่า "ไม่ทราบและยังให้คำตอบไม่ได้ และ ให้รอก่อน" จากนั้นเจ้าหน้าที่ดังกล่าวก็ลุกออกจากเก้าอี้ แล้วเดินออกไป โดยไม่ให้คำปรึกษาที่ดีหรือคำแนะนำแก่ผู้ร้อง (ระบุตามผู้ร้องแจ้ง)  ซึ่งการกระทำดังกล่าว ส่งผลให้ผู้ร้องไม่ได้รับความสะดวกและไม่ได้รับความพึงพอใจในการใช้บริการเป็นอย่างมาก 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata